Fjárfesting í mæðrum sem búa við erfiðar aðstæður borgar sig - Hægt er að draga verulega úr mæðra - og barnadauða í verst settu löndum heims þegar áhersla er lögð á að bæta þjónustu við mæður og börn . Þetta kemur fram í nýrri skýrslu Barnaheilla – Save the Children um stöðu mæðra í heiminum . Fjárfesting í mæðrum sem búa við erfiðar aðstæður borgar sig - Hægt er að draga verulega úr mæðra - og barnadauða í verst settu löndum heims þegar áhersla er lögð á að bæta þjónustu við mæður og börn . Þetta kemur fram í nýrri skýrslu Barnaheilla – Save the Children um stöðu mæðra í heiminum . Skýrslan kemur nú út í 15. sinn og verður kynnt af Ragnhildi Steinunni Jónsdóttur , fjölmiðlakonu , í leikstofu Barnaspítala Hringsins klukkan 12 þriðjudaginn 6. maí . Í ár er sjónum sérstaklega beint að mæðrum sem búa við neyð , allt frá afleiðingum fellibylja á borð við Haiyan á Filippseyjum til mæðra sem búa í þróunarlöndum eða stríðshrjáðum löndum á borð við Lýðveldið Kongó og Sýrland . Niðurstöður skýrslunnar hjálpa til við að skilja og bregðast við þörfum mæðra á þessum svæðum . Af þeim 178 löndum sem könnuð eru í ár , er best að vera móðir í Finnlandi en verst í Sómalíu . Samanburðurinn er mest áberandi þegar litið er til ákveðinna áhrifaþátta . Í Chad er til dæmis líklegt að ein kona af hverjum 15 látist vegna vandkvæða í meðgöngu einhvern tímann á lífsleiðinni . Hlutfallið í Svíþjóð er ein af hverjum 14.100 . Í Sierra Leone eru líkurnar á að barn nái ekki fimm ára aldri einn á móti fimm , en á Íslandi er hlutfallið einn á móti 435 . Ísland er í fjórða sæti listans í ár og hér á landi er barnadauði hvað minnstur í heiminum . Einungis í Luxemborg deyja færri börn fyrir fimm ára aldur . Ísland hefur verið í einu af 10 efstu sætum listans átta sinnum frá því skýrslan kom fyrst út árið 2000 . Af stríðshrjáðum löndum , sem yfirleitt eru afar neðarlega á listanum , stendur góður árangur í baráttunni við mæðra - og barnadauða í Afghanistan upp úr . ,, Tengslin á milli þróunarlanda eða landa þar sem átök geisa og hárri tíðni mæðra - og barnadauða gætu litið út fyrir að vera augljós , en á meðan tölur í sumum þessara landa eru mjög háar , sýna önnur að hægt er að bjarga lífum mæðra og barna , þrátt fyrir afleiðingar stríðs eða annarra hörmunga ; ” segir Erna Reynisdóttir , framkvæmdastjóri Barnaheilla – Save the Children á Íslandi ; " Meira en helmingur allra tilfella mæðra - og barnadauða í heiminum á sér stað í þróunarlöndum eða þar sem átök eiga sér stað . Langflest tilfellin eiga sér stað vegna & thor